[{"text_idx": "#000001", "text": "Laborgrupo kreig\u0302is ene de TEJO por g\u0302isdatigi la Lingvopolitikajn Poziciojn (LPP) de nia organizo, kun pli g\u0302isfunda enhavo kaj homrajt-bazita argumentaro."}, {"text_idx": "#000002", "text": "La nuntempaj lingvopolitikaj pozicioj de TEJO estas dokumento kiu estis voc\u0302donita de la Komitato de TEJO fine de 2011. G\u0302i difinas niajn oficialajn kaj komunajn opiniojn pri lingvopolitiko."}, {"text_idx": "#000003", "text": "La Laborgrupo pri Lingvopolitikaj Pozicioj (LPP) nuntempe prilaboradas g\u0302isdatigon de tiu dokumento kaj celas enplekti kiom eble plej multe da diversaj aktivuloj."}, {"text_idx": "#000004", "text": "Tiucele, debatoj, prezentoj kaj prelegoj pri temoj kiel lingvistiko, lingvopolitikaj situacioj kaj lingvopolitika pledado estos organizitaj dum la venontaj semajnoj, kun la celo kolekti ideojn por pluverki la dokumenton. Tiu verkado dau\u0306ros g\u0302is meze de julio 2022"}, {"text_idx": "#000005", "text": "Tiuj novaj ideoj konkretig\u0302os en la malneto de la novaj lingvopolitikaj pozicioj de TEJO, kiu estos prezentita al la Komitato de TEJO por diskuti, debati, amendi kaj fine voc\u0302doni okaze de IJK 2022."}, {"text_idx": "#000007", "text": "Se vi s\u0302atus aktive kontribui per via scipovo au\u0306 entuziasmo, organizante eventeton au\u0306 proponante programeron kadre de alia evento, au\u0306 se vi volas rekte kontribui al la verkado, via helpo tre bonvenas! Kontaktu la Laborgrupon c\u0302e "}, {"text_idx": "#000009", "text": "Marto \u2013 junio: okazigo de eventetoj (retaj kaj c\u0302eestaj) por diskuti pri la temoj rilataj al lingvopolitiko kaj por kolekti ideojn kaj interesig\u0302antojn; samtempe iompostioma kunverkado de la malneto;Meze de julio: fermo de la malneto por lingva provlegado;Fine de julio/komence de au\u0306gusto: sendo al la Komitato de TEJO pro komentado, amendoj kaj debatoj;Au\u0306gusto, dum la Komitatkunsido de TEJO: debatoj pri la malneto, amendoj kaj posta voc\u0302donado pri oficialigo de la dokumento.Se tiam akceptata, la dokumento anstatau\u0306igos la nuntempan dokumenton kaj ig\u0302os oficiala pozicio de TEJO, uzata por alekstera lingvopolitika pledado kaj interna trejnado de nia membraro. Alilingvaj tradukoj estas ankau\u0306 planataj."}, {"text_idx": "#000010", "text": "Kunverkado: okazos iom post iom rete, kun regulaj kunsidoj de la Laborgrupo por kunordigado.Eventetoj: kelkaj okazos rete, aliaj okazos kiel programeroj dum c\u0302eestaj esperanto-arang\u0302oj. Anoncoj venos iom post iom, interalie per tiu c\u0302i pag\u0302o."}, {"text_idx": "#000011", "text": "La eventetoj organizotaj kadre de tiu c\u0302i debato estos okazo por inviti aktivulojn alig\u0302i al nia iniciato.La dua celo estas ankau\u0306 kolekti ideojn por nutrigi la kunverkadon de la pozicioj kaj tiel (re)difini la agadon kaj rolon de esperantistoj pri lingvopolitiko"}, {"text_idx": "#000012", "text": "C\u0302iuj esperantistoj povos veni al niaj eventoj, debati kaj diskuti. La fina produkto estos tamen oficiala dokumento de nia organizo, tial al g\u0302ia rekta verkado povos kontribui nur Individuaj Membroj kaj Patronoj de TEJO."}, {"text_idx": "#000013", "text": "Eventeroj kaj programeroj, kadre de tiu LPP-reverkado:"}, {"text_idx": "#000016", "text": "13-19 aprilo: IJF, Italio \u2013 okazos programero pri lingvopolitiko kaj demokratio30 de aprilo: reta ateliero pri lingvopolitiko por Aziaj & Oceaniaj Esperantistoj dum reta evento Tion ni intencas ripeti por aliaj kontinentoj dum la postaj monatoj3-6 de junio: Kataluna Kongreso de Esperanto \u2013 okazos programero"}, {"text_idx": "#000017", "text": "Sekvu la sociajn retejojn de TEJO por ricevi c\u0302iujn g\u0302isdatigojn!"}]